Κυπάρισσος Λάρισας

Ο Κυπάρισσος είναι οικισμός της Θεσσαλίας στην Περιφερειακή Ενότητα Λάρισας.

Γενικά στοιχεία 
Ο Κυπάρισσος βρίσκεται στους βόρειους πρόποδες του όρους Φυλλήιον σε υψόμετρο 250 μέτρα. Απέχει περίπου 26 χλμ. Ν.-ΝΔ. από την Λάρισα και 21 χλμ. ΝΔ. από την Νίκαια (έδρα του δήμου). Παλαιότερη ονομασία του ήταν Σουλέτσι (από την Τουρκοκρατία μέχρι το 1924). Οι κάτοικοί του είναι γεωργοί και κτηνοτρόφοι. Νότια του χωριού βρέθηκαν τέσσερις νεολιθικοί οικισμοί, με ευρήματα της ίδιας και μεταγενέστερων περιόδων (Χαλκού, Κλασική, Μεταβυζαντινή). Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την γειτονική Αγία Παρασκευή αποτελούν κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 191 κατοίκους.

Παραπομπές 

χωριά του νομού Λάρισας
Δήμος Κιλελέρ